Desperate bekjentskaper / Desperate acquaintances (1998)
Met: Anders Dale, Bjarte Hjelmeland en Bj�rnar Teigen
Regie: Svend Wam
Hierdie verhaal van desperate kennisse of vriende is kenmerkende feesmateriaal: dis in 'n taal wat Engelse onderskrifte vereis ('n Noors wat vir my anders klink as di� van Salige er de som t�rsten ); dis tegnies uitstekend (vriend Dirk verwys na die slim gebruik van diepte en verskillende vlakke in die kamerawerk); die toneelspel is van ho� gehalte, maar steeds bly 'n mens effens in die duister oor wat die karakters motiveer en wat die filmspan motiveer om die verhaal te vertel.
Twee beste vriende, Anders (Anders Dale) en Yngve (Hjelmeland) red 'n kennis van hulle, Terje (Teigen) uit 'n gestig en neem hom na Yngve se woonstel. Terje val op die bed neer en slaap die slaap van die regverdige. Anders en Yngve gesels kopstukke terwyl hulle verskeie biere en zolle deurwerk (soos vroe�r in die film al getoon, 'n bekende tendens in hul vriendskap). Tydens die gesprek s� Anders dat hy sy naam, wat in Afrikaans gepas betekenisvol is, uitleef: hy is gay.
Yngve is ontsteld dat hy dit eers na ses jaar se vriendskap verneem, maar aanvaar dit so en wil graag meer weet. Die res van die aand en nag ('n besoek aan 'n nagklub en oorslaap in Anders se woonstel, aangesien Terje Yngve se bed beset) verdiep hul vriendskap ten spyte van konflik. Hul deernis vir mekaar is sterk genoeg om die "nuwe" verhouding te hanteer.
Iets vir 'n gaping in 'n mens se feesprogram.
('n Klip in die bos: het ek ges� die voetnote is in Engels? Die "gonna-gotcha" dialek wat gebruik word, laat 'n mens besef waar die filmverspreiders glo hul grootste mark l�, en herinner aan Professor Henry Higgins wat ges� het: "In America they haven't used it for years!")